Astăzi, 16 martie 2024, la sediul Inspectoratului pentru Situații de Urgență "Gheorghe Pop de Băsești" din județul Maramureș, a avut loc o ceremonie de inaugurare impresionantă a Centrului Județean de Coordonare și Conducere a Intervențiilor în situații de urgență.
Printre cei prezenți la ceremonie s-au numărat domnul secretar de stat, șeful Departamentului pentru Situații de Urgență, dr. Raed Arafat, precum și prim adjunctul inspectorului general al Inspectoratului General pentru Situații de Urgență, colonel dr. ing. Constantin Florea, a adjunctului tehnic al directorului Serviciului de Telecomunicații Speciale, domnul general maior Mădălin Mihai Virgil.
Ceremonia a inclus și un moment religios, urmat de o impresionantă defilare a Detașamentului de Onoare al inspectoratului nostru. Apoi, s-a desfășurat momentul solemn al tăierii panglicii la noul sediu al Centrului Județean de Conducere și Coordonare a Intervențiilor (C.J.C.C.I.), moment ce a marcat oficial deschiderea acestui important centru.
Participanții la eveniment au avut ocazia să viziteze noul sediu și să asiste la un exercițiu demonstrativ privind activitățile desfășurate de autoritățile județene în gestionarea situațiilor de urgență, în special cele produse de fenomene hidrometeorologice periculoase.
Centrul a fost realizat prin intermediul Consiliului Județean Maramureș și a proiectului "Comand-Sincronizarea intervențiilor în situații de urgență în regiunea de graniță", și reprezintă o dovadă a angajamentului nostru comun de a proteja viața, sănătatea și bunurile cetățenilor noștri. – afirmă ISU Maramureș.